**REGLER FOR BRUK AV GOOGLE CHROMEBOOK**

Google Chromebook innføres som et hjelpemiddel for elevenes læring, og skal benyttes når faglærer vurderer at eleven har utbytte av verktøyet.

1. **Chromebook og lader er skolens eiendom.**

Elevene vil få tildelt en merket maskin og nødvendig utstyr til ladning.

Elevene skal ikke:

* Endre/ forsøke å endre maskinvare.
* Klistre merker på eller dekorere maskinen.
* Drive hærverk på egen eller andres maskiner.

Ved hærverk er eleven (ved foresatte) erstatningsansvarlig. Eleven (ved foresatte) må dekke utgifter til reparasjon / bytte med en egenandel. Ved nye reparasjoner stiger egenandelen.

For skader på skolens datautstyr gjelder her som alle andre tilfeller Lov om skadeerstatning: [https://lovdata.no/dokument/NL/lov/1969-06-13-26?q=lov om skade](https://lovdata.no/dokument/NL/lov/1969-06-13-26?q=lov%20om%20skade)

IKT-ansvarlig kan uten forvarsel undersøke hver maskin. Skolen kan når som helst samle inn maskinen og bytte den ut med en annen.

Reglene for personvern skal respekteres, jfr Lov om behandling av personopplysninger (personopplysningsloven);

<https://lovdata.no/dokument/NL/lov/2000-04-14-31>

IKT-ansvarlig kan ta stikkprøver og kjøre automatisk søk etter mulige brudd på reglene. Uten forvarsel kan systemansvarlig slette materiale som bryter med reglene for IKT-systemene på skolen.

Chromebook er Sandnes kommunes eiendom og leveres inn når eleven slutter på Aspervika Skole.

Oppstår det problemer med maskinene vil IKT-ansvarlige på skolen hjelpe elevene med å løse disse problemene.

1. **Eleven har ansvar for forsvarlig bruk av maskinen.**

Eleven er selv ansvarlig for å ta vare på egne dokumenter ved å laste dem opp på Google Disk.

Elevene skal ikke:

* Dele eget passord, eller bruke andres passord.
* Misbruke andres identitet eller opptre med falsk identitet.
* Bytte maskin med andre elever.
* Nedlaste, oppbevare, distribuere eller kopiere materiale som bryter med regler for opphavsrettigheter eller andre norske lover og forskrifter.
* Nedlaste upassende materiale (pornografi, vold etc)
* Laste ned/bruke apper som lærer ikke har gitt tillatelse til (f.eks Snapchat)

1. **Bruk av Google Chrome i skoletiden**

* Chromebook er et læringsverktøy, og er til faglig bruk på skolen. Chromebook skal kun brukes til aktiviteter avtalt med lærer i timen.
* Elevene får beskjed av lærer, dersom maskinen skal være i bruk i en time. Når ikke annen beskjed er gitt, skal maskinen ligge i skolesekken.
* Når friminuttet begynner skal maskinen legges i ransel. Dette gjelder også når det er spisepause.
* Maskinen skal ikke være i bruk i friminuttene og skal heller ikke tas med ut i friminuttene.

1. **Bruk av Google Chrome hjemme.**

* Foresatte er ansvarlige for hva elevene får tilgang til på nettverk utenom skoletid.
* Elevene skal sette maskinen til ladning hjemme, og ta den med ferdig ladet til skolen.
* Elever skal ikke ta med ladere eller ladekabel til skolen.

**BRUDD PÅ REGLENE**

Skolens ordensreglement gjelder også for bruk av Chromebook. I tillegg er det bestemte hendelser direkte knyttet til bruk av Chromebook, som kan få konsekvenser for elevene

|  |  |
| --- | --- |
| Orden | Oppførsel |
| Glemme å lade Chromebook | Ha framme, ta i bruk/ åpne Chromebook uten tillatelse fra lærer. |
| Glemme å ta med Chromebook | Bruke Chromebook til andre aktiviteter enn avtalt med lærer. |
|  | Låne/ta andres Chromebook. |
|  | Krenke andre. |
|  | Hærverk (herunder også merking/dekorering av Chromebook). |

Foresatte informeres dersom elever gjentatte ganger bryter reglene for orden og oppførsel.

Ved gjentatte brudd på reglene kan Google Chromebook inndras fra elev og konto sperres, for kortere eller lengre perioder. Elev (ved foresatte) vil også bli erstatningsansvarlig ved hærverk.

**SAMTYKKE**

Vi har mottatt regler for bruk av Google Chromebook og informasjon om konsekvenser for brudd på reglene datert 10.1.2018

Vi samtykker til vilkårene for å benytte Google Chromebook, og er kjent med at misbruk kan føre til

* inndragelse av maskin og sperring av konto
* erstatningsansvar

Sted: \_\_\_\_\_\_\_\_\_\_\_\_\_\_\_\_\_\_\_ Dato: \_\_\_\_\_\_\_\_\_\_\_\_\_

Elev: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Klasse: \_\_\_\_\_\_\_\_\_\_\_\_

Foresatt:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Elev vil motta Google Chromebook og utstyr til ladning etter samtykket er signert.